钦定古今图书集成/明伦汇编/闺媛典/第282卷 > 皇清十五 > 屠某妻徐氏
## 钦定古今图书集成/明伦汇编/闺媛典/第282卷 > 皇清十五 > 屠某妻徐氏

按《吴县志》：“徐氏，望云女。望云无子，赘婿屠某，素多病，甫三载婿亡。未几，父母相继殁。徐抚婢，生一子如己出。及长，夫妇俱早丧，氏与婢纴绩为生。甲申变后，无片椽栖止，同里顾言妇王氏哀其节，构一椽居之。顺治丁酉，氏年将七旬，患乳痈，王氏延医视之，坚拒不可，遂没。”